Могілкі Святога Панкрата

Могілкі Святога Панкрата і Іслінгтана (англ.: St Pancras and Islington Cemetery) — могілкі ва Усходнім Фінчлі (Паўночны Лондан) з’яўляюцца месцам пахавання шэрагу вядомых беларускіх грамадскіх і рэлігійных дзеячаў і месцам памінання продкаў беларусамі Брытаніі. Могілкі Могілкі размешчаныя ў лонданскім раёне Барнет і з’яўляюцца адным з найвялікшых пахавальных месцаў Вялікабрытаніі. Могілкі прызнаныя гістарычнай адметнасцю «2-й ступені» у Рэестры Англійскай гістарычнай спадчыны. Могілкі былі заснаваны ў 1854 годзе і сталі першымі ў Лондане дзяржаўнымі могілкамі. Магілы выбітных беларусаў Сярод іншых на могілках Святога Панкрата пахаваныя: Біскуп Часлаў Сіповіч а. Аляксандр Надсан архімандрыт Леў Гарошка а. Язэп Германовіч (Вінцук Адважны) Аляксандр Лашук, адзін з заснавальнікаў Згуртавання беларусаў у Вялікабрытаніі а. Тамаш Падзява Дамінік Аніська, публіцыст а. Канстанцін Маскалік, святар, дыктар Радыё Ватыкана а. Францішак Журня, святар брат Міхаіл Баговіч, манах Ян Міхалюк, старшыня Згуртавання беларусаў у Вялікабрытаніі Барбара Марцынкевіч, маці Алены Міхалюк Павел Навара, адзін з заснавальнікаў Згуртавання беларусаў у Вялікабрытаніі Васіль Тур, член Згуртавання беларусаў у Вялікабрытаніі Месца памінання продкаў Традыцыйна могілкі Святога Панкрата з’яўляюцца месцам, дзе беларусы Брытаніі збіраюцца на Дзяды, дзень памінання продкаў, каб «успомніць суродзічаў, якія воляю пакручастага лёсу спачываюць у розных кутках зямной кулі.» Галерэя Зноскі